张碧 林书记蔷薇
东风折尽诸花卉,是个亭台冷如水。
黄鹂舌滑跳柳阴,教看蔷薇吐金蕊。
双成涌出琉璃宫,天香阔罩红熏笼。
西施晓下吴王殿,乱抛娇脸新匀浓。
瑶姬学绣流苏幔,绿夹殷红垂锦段。
炎洲吹落满汀云,阮瑀庭前装一半。
醉且书怀还复吟,蜀笺影里霞光侵。
秦娥晚凭栏干立,柔枝坠落青罗襟。
殷勤无波绿池水,为君作镜开妆蕊。
李端 宿荐福寺东池有怀故园因寄元校书
暮雨风吹尽,东池一夜凉。
伏流回弱荇,明月入垂杨。
石竹闲开碧,蔷薇暗吐黄。
倚琴看鹤舞,摇扇引桐香。
旧笋方辞箨,新莲未满房。
林幽花晚发,地远草先长。
抚枕愁华鬓,凭栏想故乡。
露馀清汉直,云卷白榆行。
惊鹊仍依树,游鱼不过梁。
系舟偏忆戴,炊黍愿期张。
末路还思借,前恩讵敢忘。
从来叔夜懒,非是接舆狂。
众病婴公干,群忧集孝璋。
惭将多误曲,今日献周郎。
张泌 春晚谣
雨微微,烟霏霏,小庭半拆红蔷薇。
钿筝斜倚画屏曲,零落几行金雁飞。
萧关梦断无寻处,万叠春波起南浦。
凌乱杨花扑绣帘,晚窗时有流莺语。
红楼梦 寄君十八韵,思拙愧新奇。
吟成豆蔻诗犹艳,睡足荼縻梦亦香。
网络 月儿明七绝·蔷薇
一簇羞红闹蔓枝,风情初解瘦春时。
无情夜雨掳香去,难剪疏痕寄于斯!